b'\n_START_ARTICLE_\nTalas\n_START_SECTION_\n\xc5\xbdmogus\n_START_PARAGRAPH_\nTalas\xc2\xa0\xe2\x80\x93 Perdikso s\xc5\xabnus ir Dedalo s\xc5\xabn\xc4\x97nas, suk\xc5\xabr\xc4\x97 pj\xc5\xabkl\xc4\x85 pagal gyvat\xc4\x97s \xc5\xbeandikaul\xc4\xaf ar \xc5\xbeied\xc5\xbeiam\xc4\x85j\xc4\xaf rat\xc4\x85. Dedalas i\xc5\xa1 pavydo u\xc5\xbemu\xc5\xa1\xc4\x97 Tal\xc4\x85, numesdamas nuo akropolio.\n_START_SECTION_\nAutomatonas\n_START_PARAGRAPH_\nTalas\xc2\xa0\xe2\x80\x93 bronzinis automatonas ar varinis mil\xc5\xbeinas, kur\xc4\xaf Dzeusas padovonojo Europai._NEWLINE_Pasakota, kad jis buvo pagamintas Hefaisto ir kiklop\xc5\xb3. Pagal Apolodoro \xe2\x80\x9eArgonautika\xe2\x80\x9c jis buvo bronzin\xc4\x97s kartos atstovas, i\xc5\xa1gyven\xc4\x99s pusdievi\xc5\xb3 er\xc4\x85. Europa pasi\xc4\x97m\xc4\x97 j\xc4\xaf \xc4\xaf Kret\xc4\x85 apsaugai ir jis ten pasiliko, sukdamas ratus tris kartus per dien\xc4\x85 aplink sal\xc4\x85. Talos m\xc4\x97t\xc4\x97 akmenis \xc4\xaf art\xc4\x97jan\xc4\x8dius laivus. Pasakojama, kad Talas pats u\xc5\xbesideg\xc4\x97 raudona ugnimi ir sugniau\xc5\xbe\xc4\x97 svetim\xc5\xa1alius savo gl\xc4\x97byje, kai tik jie i\xc5\xa1silaipino saloje._NEWLINE_Talas tur\xc4\x97jo vien\xc4\x85 ven\xc4\x85, kuri \xc4\x97jo nuo galvos iki kulk\xc5\xa1nies, pritvirtinta viena bronzine (varine) vinimi. Jasonas ir argonautai plaukdami Argu art\xc4\x97jo prie Kretos, jau gav\xc4\x99 aukso viln\xc4\x85. Talas saugodamas sal\xc4\x85 m\xc4\x97t\xc4\x97 akmens luitus \xc4\xaf Arg\xc4\x85 ir neleido prisiartinti prie salos. Tal\xc4\x85 sunaikino Med\xc4\x97ja, kuri j\xc4\xaf apgavo apsvaiginusi narkotiniais augalais, jis u\xc5\xbekliud\xc4\x97 a\xc5\xa1tr\xc5\xb3 akmen\xc4\xaf ir nukraujavo, ar pagal kit\xc4\x85 versij\xc4\x85 Med\xc4\x97ja apgavo Tal\xc4\x85 sakydama, kad i\xc5\xa1trauk\xc4\x99s bronzin\xc4\x99 vin\xc4\xaf jis taps nemirtingas (pagal Apolodor\xc4\x85). Argonautikoje, Med\xc4\x97ja u\xc5\xbehipnotizuoja j\xc4\xaf i\xc5\xa1 Argo, sukeldama jam pami\xc5\xa1im\xc4\x85, priversdama i\xc5\xa1sitraukti vin\xc4\xaf ir taip j\xc4\xaf u\xc5\xbemu\xc5\xa1dama. Pasak kitos istorijos Tal\xc4\x85 u\xc5\xbemu\xc5\xa1\xc4\x97 Filokteto t\xc4\x97vas argonautas Pojantas, \xc5\xa1ov\xc4\x99s \xc4\xaf Tal\xc4\x85 Heraklio lanku ir pataik\xc4\x99s \xc4\xaf kulk\xc5\xa1n\xc4\xaf. Bet kuriuo atveju, kai vinis buvo i\xc5\xa1traukta, Talos kraujuojantys p\xc5\xabliai i\xc5\xa1teka ir netek\xc4\x99s kraujo mir\xc5\xa1ta. Po Talos mirties Argas gal\xc4\x97jo saugiai priplaukti prie Kretos kranto.'